**SVEUČILIŠTE U ZAGREBU FAKULTET ŠUMARSTVA I DRVNE TEHNOLOGIJE**

**SVETOŠIMUNSKA 25**

**10000 ZAGREB**

**OIB: 07699719217**

**RKP: 01896**

**OBRAZLOŽENJE OPĆEG DIJELA FINANCIJSKOG PLANA ZA 2023.-2025. GODINU**

**PRIHODI I PRIMICI**

Ukupno planirani prihodi za 2023. godinu iznose 19.857.035 eura. Najveći dio prihoda odnosi se na izvore: 11-sredstva proračuna, 31-vlastita sredstva i 5761, 5762, 581-sredstva za cjelovitu obnovu zgrada stradalih u potresu 2020. godine.

Prihodi u 2024. godini manji su za 55,71% jer sredstva u 2023. godini za cjelovitu obnovu paviljona IV FŠDT stradalog u potresu predstavljaju veliki dio ukupnih prihoda.

Na izvoru 11 planirani prihodi iznose 6.627.954 eura, utvrđeni su na temelju limita dostavljenih od Ministarstva znanosti i obrazovanja odnosno Sveučilišta u Zagrebu. Iznos prihoda za 2024. iznosi 6.657.407 eura a za 2025. iznosi 6.687.010 eura.

Na izvoru 31 planirani prihodi za 2023. iznose 3.185.348 eura. Planirani su prema izvršenju 2022. godine, a odnose se na obavljanje gospodarske i stručne djelatnosti, izrade projekata za gospodarstvo, najam prostora, organiziranje konferencija, stručnih seminara, prodaja proizvoda i knjiga. Predviđen je blagi rast u 2024. i 2025. u odnosu na 2023. godinu.

Na izvoru 43 planirani su prihodi u iznosu 398.168 eura za 2023. godinu. U 2024. i 2025. godini prihod se smanjuje na pola iz razloga što se ukida nastava na stručnom studiju DT u Virovitici. Prihodi se odnose na participacije od školarina za preddiplomski, diplomski i poslijediplomski doktorski studij, uplate za upisnine i ostale naknade propisane Odlukom dekana, te sudjelovanje županije i gradova za financiranje stručnog studija DT.

Na izvoru 52 planirani su prihodi za 2023. godinu u iznosu od 695.424 eura. Prihodi se odnose na projekte EU na kojima je uplatitelj Ministarstvo poljoprivrede, Hrvatski šumarski institut i Hrvatska zaklada za znanost te sufinanciranje nastave na Stručnom studiju DT od Grada Vinkovaca.

HRZZ financira znanstvene djelatnosti te rashode za doktorande i poslijedoktorande zaposlene na teret HRZZ. Prihodi u 2024. i 2025. godini se smanjuju zbog završetka određenih projekata i financiranja školovanja doktoranada i poslijedoktoranada.

Na izvoru 561 i 12 planirani su prihodi u 2023. godini u iznosu 83.498 eura i 14.736 eura za financiranje ESF OPLJUP projekata koji završavaju u istoj godini.

Na izvoru 5761 planirani su prihodi u 2023. u iznosu od 1.755.130 eura a na izvoru 5762 u iznosu od 331.919 eura koji su namjenjeni za cjelovitu obnovu IV paviljona FŠDT prema dostavljenim podacima od MZO.

Na izvoru 581 u 2023. su iskazani prihodi u 2023. iznosu 5.039.466 eura namijenjenih za cjelovitu obnovu IV paviljona FŠDT prema dostavljenim podacima od MZO.

Na izvoru 61 planirani prihodi u 2023. godini iznose 1.705.483 eura. Odnose se na namjenske donacije od neprofitnih organizacija i trgovačkih društava, koje koristimo za financiranje časopisa i organiziranje znanstvenih i stručnih skupova te partnerstva na EU projektima sa gospodarstvom.

Prihodi u 2024. i 2025. godini znatno su manji zbog završetka određenih projekata.

Na izvoru 71 planirani prihodi u 2023. godini iznose 19.908 eura a odnose se na prihode od nefinancijske imovine i nadoknade štete s osiguranjem. U 2024. i 2025. godini planirani prihodi su znatno manji 6.636 eura.

**RASHODI I IZDACI**

Ukupni planirani rashodi za 2023. godinu iznose 20.273.760 eura. Najveći dio rashoda odnosi se na izvore: 11-sredstva proračuna, 31-vlastita sredstva i 5761, 5762, 581- sredstva za cjelovitu obnovu zgrada stradalih u potresu 2020. godine. Rashodi u 2024. manji su za 58,26% jer sredstva u 2023. godini za cjelovitu obnovu paviljona IV FŠDT stradalog u potresu predstavljaju veliki dio ukupnih rashoda.

Na izvoru 11 planirani rashodi za 2023. iznose 6.627.954 eura, utvrđeni su na temelju limita dostavljenih od Ministarstva znanosti i obrazovanja odnosno Sveučilišta u Zagrebu. Najveći dio namijenjen je za rashode za zaposlene te pokrivanje dijela materijalnih rashoda za normalno funkcioniranje Fakulteta.

Na izvoru 31 planirani rashodi za 2023. iznose 4.152.626 eura. Najvećim dijelom rashodi se odnose na pokrivanje troškova kod provođenja gospodarske djelatnosti i stručnih projekata te čine značajan udio u financijskom planu. U 2024. i 2025. godini planira se blagi pad rashoda.

Na izvoru 43 planirani rashodi u 2023. godini iznose 524.786 eura. Najveći dio rashoda odnosi se na materijalne rashode i nabavu dugotrajne imovine.

U 2024. i 2025. godini planirani rashodi se smanjuju jer se očekuju smanjeni prihodi iz razloga jer se ukida nastava na stručnom studiju DT u Virovitici.

Na izvoru 52 planirani rashodi za 2023. iznose 695.424 eura. Najvećim dijelom se odnose na materijalne rashode i rashode za dugotrajnu imovinu za provođenje projekata, te na rashode za zaposlene na projektima Hrvatske zaklade za znanost. Rashodi u 2024. i 2025. godini su manji zbog završetka određenih projekata i financiranja školovanja doktoranada i poslijedoktoranada.

Na izvoru 61 planirani rashodi za 2023. godinu iznose 1.034.948 eura a odnose se na provođenje aktivnosti namjenskih donacija i znanstvenih projekata koje financiraju trgovačka društava i neprofitne organizacije. Planirani rashodi u 2024. i 2025. godini znatno su manji zbog završetka određenih znanstvenih projekata.

Na izvoru 71 planirani rashodi za 2023. godinu iznose 19.908 eura a odnose se na planirane rashode od nefinancijske imovine i nadoknade štete s osiguranjem. U 2024. i 2025. godini planirani rashodi su znatno manji.

Na izvoru 5761 planirani rashodi za 2023. iznose 1.755.130 eura a na izvoru 5762 iznose 331.919 eura. Troškovi na izvorima 5761 i 5762 odnose se na cjelovitu obnovu zgrade IV paviljona FŠDT oštečenog potresom koji su iskazani prema uputi MZO.

Na izvoru 581 planirani rashodi za 2023. iznose 5.039.466 eura od NPOO (Mehanizam za oporavak i otpornost) za cjelovitu obnovu IV paviljona FŠDT oštećenog potresom koji su iskazani prema uputi MZO.

**PRIJENOS SREDSTAVA IZ PRETHODNE U SLIJEDEĆU GODINU**

Donos planiranih sredstava u 2023. godinu iznosi 2.577.074 eura. Najveći dio se odnosi na izvor 31 donos prihoda od gospodarske djelatnosti koja iznosi 2.092.854 eura. Namijenjen je za plaćanje rashoda nastalih u 2022. godini koji će se podmiriti tijekom 2023. godine. Odnos sredstava u 2024. godini iznosi 2.153.713 eura, a u 2025. godini 1.394.968 eura.

Planirani donosi i odnosi sredstava na izvoru 43 i 61 najvećim dijelom se odnose na projekte u tijeku koji rashode po izvještajnom razdoblju imaju još sljedeće (jedne ili dvije) godine.

**UKUPNE I DOSPIJELE OBVEZE**

|  |  |  |
| --- | --- | --- |
|  | Stanje obveza na dan 31.12.2021. | Stanje obveza na dan 30.06.2022. |
| Ukupne obveze | 6.725.709,00 HRK | 5.610.757,85 HRK |
| Dospjele obveze | 205.628,00 HRK | 0 |

Stanje obveza Fakulteta šumarstva i drvne tehnologije na dan 31.12.2021. iznosi 6.725.709,00 kuna, a

stanje obveza na dan 30.06.2022. iznosi 5.610.757,85 kuna.

Zagreb, 12. prosinca 2022.

Dekan:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Prof.dr.sc. Josip Margaletić